Igavusest sadu kingapaare või 87. käekotti ostev rikka mehe naine on iganenud kliee samavõrd võivad ahvatleda keskealist meest näiteks kümned ja sajad fotoaparaadid või trellpuurid.    Saksamaal asuva Erlangeni ülikooli teadlased esitlesid sel nädalal USAs Põhja-Dakota ülikoolis väljatöötatud teraapiaprogrammi tulemusi: esmakordselt suudeti veenvalt tõestada, et haiguslik ostuhullus on ravitav, kirjutab aripaev.ee.    Haiguslik  ostusõltuvus on enamasti aastaid ja aastakümneid varjatult kulgev häire, millega kaasnevad depressioon, hirmud, sundkäitumine, alkoholi kuritarvitamine ja söömishäired.    On neid, keda tabavad valimatud ostuhood iga päev, teised ostavad ainult kindlat kaupa ja harva, aga järjekindlalt.    Kõigile ühine on selle tõve puhul see, et ostetakse tarbetuid asju üle jõu käivates kogustes ning tihti ei pakita kaupu isegi lahti.    Tarbija24.ee